Smokey and the Bandit
<s>Smokey and the Bandit () je američka akcijska filmska komedija snimljena 1977. godine u režiji Hala Needhama, kome je to bio režijski prvijenac, poznata kao jedan od najpopularnijih filmova svog vremena.</s>

<s>Protagonist, koga tumači Burt Reynolds, je profesionalni vozač Bo Darville zvani "Bandit", koji zajedno sa svojim partnerom, kamiondžijom Cledusom Snowom (čiji lik tumači country muzičar Jerry Reed) pristaje za račun dvojice ekscentričnih teksaških biznismena prevesti tovar ilegalnog piva Coors u Georgeiu.</s><s>Radnja prikazuje kako tokom puta sreće niz živopisnih likova, kao suputnicu preuzima odbjeglu nevjestu Carrie (koju glumi Sally Field), ali sebi na vrat navuče bijes teksaškog šerifa Buforda T. Justicea (čiji lik tumači Jackie Glesaon), koji ga, ne mareći za nadležnost i državne granice, počne bjesomučno progoniti.</s>

<s>Smokey and the Bandit je Hal Needham originalno zamislio kao niskobudžetni B film.</s><s>Njegov originalni scenario je, pak, pročitao Needhamov dobar prijatelj Reynolds, koji je u to vrijeme bio na vrhuncu slave, te odlučio u njemu nastupiti i uspio nagovoriti studio Universal da uđe u projekt.</s><s>Iako je Universal naglo smanjio budžet, snimanje na lokacijama u Georgiji je za članove ekipe bilo izuzetno prijatno iskustvo, velikim dijelom zahvaljujući Needhamovom "opuštenom" stilu režije i nevezanošću sa scenarij, odnosno sklonosti da svojim suradnicima dozvoljava improvizaciju.</s><s>Film je nakon premijere postigao izuzetan uspjeh te postao najgledaniji film godine iza Ratova zvijezda.</s><s>Iako kritičari nisu bili pretjerano oduševljeni, Smokey and the Bandit je imao svoje poklonike, uključujući uglednog sineasta Alfreda Hitchcocka kome se film izuzetno dopao.</s><s>Uspjeh filma, koji se osim vrhunskim režiranim akcijskim scenama pripisuje i antiestablišmentski intoniranom scenariju koji je odražavao opće raspoloženje tadašnje američke publike, se odrazio i na populariziranje CB radio uređaja koje likovi koriste u filmu.</s>

<s>Needham je nakon Smokey and the Bandit snimio još nekoliko sličnih filmova, a 1980. je režirao i nastavak pod naslovom Smokey and the Bandit II.</s>

<s>Uloge
 Burt Reynolds ...</s><s>Bo Darville ("Bandit")
 Sally Field ...</s><s>Carrie ("Frog")
 Jerry Reed ...</s><s>Cledus Snow ("Snowman")
 Jackie Gleason ...</s><s>Šerif Buford T. Justice ("Smokey")
 Mike Henry ...</s><s>Junior Justice
 Pat McCormick ...</s><s>Big Enos Burdette
 Paul Williams ...</s><s>Little Enos Burdette
 Macon McCalman ...</s><s>Mr. B
 Susan McIver ...</s><s>Hot Pants
 George Reynolds ...</s><s>Sheriff George Branford
 Laura Lizer Sommers ...</s><s>Little Beaver
 Michael Mann ...</s><s>Branford's Deputy
 Lamar Jackson ...</s><s>Sugar Bear
 Ronnie Gay ...</s><s>Georgia Trooper
 Quinnon Sheffield ...</s><s>Alabama Trooper
 Alfie Wise ...</s><s>Alabama Patrolman
 Pat Hustis ...</s><s>Tow Truck Driver 
 Ingeborg Kjeldsen ...</s><s>Foxy Lady
 Ben Jones ...</s><s>Trucker #1
 Joe Klecko ...</s><s>Trucker #2
 Hank Worden ...</s><s>Trucker #3</s>

<s>Izvori</s>

<s>Vanjske veze</s>

<s>Američki filmovi
Akcije (filmovi)
Filmske komedije
Filmovi ceste
Filmovi potjere</s>

